પૂજારા પણ રાહુલને ભરપૂર સાથ આપી રહ્યો હતો, પરંતુ બીજા સત્રમાં પૂજારાએ પોતાનો સંયમ ગુમાવ્યો અને ભારતના ૨૦૮ રનના કુલ સ્કોર પર રોસ્ટન ચેઝના એક સુંદર થ્રો દ્વારા તે ૪૬ રને રનઆઉટ થઈ ગયો હતો. ચેતેશ્વરે કે. એલ. રાહુલ સાથે બીજી વિકેટની ભાગીદારીમાં ૧૨૧ રન બનાવ્યા હતા. ત્યાર બાદ કેપ્ટન વિરાટ કોહલી મેદાનમાં આવ્યો હતો અને તેણે રાહુલ સાથે મળીને ભારતીય ઇનિંગ્સને આગળ વધારવાનું શરૂ કર્યું હતું. કોહલી શાનદાર ફોર્મમાં રમી રહ્યો હતો. તેણે ઘણા આકર્ષક શોટ પણ ફટકાર્યા હતા.